CELEX: 31984R3301
Language: el
Date: 1984-11-22 00:00:00
Title: Κανονισμός (ΕΟΚ) αριθ. 3301/84 του Συμβουλίου της 22ας Νοεμβρίου 1984 για τον καθορισμό, κατά την περίοδο εμπορίας 1984/85, του ποσοστού του ποσού της ενίσχυσης στην παραγωγή που μπορεί να παρακρατείται υπέρ των αναγνωρισμένων οργανώσεων παραγωγών ελαιολάδου ή ενώσεων των οργανώσεων αυτών

Avis juridique important

|

31984R3301

Κανονισμός (ΕΟΚ) αριθ. 3301/84 του Συμβουλίου της 22ας Νοεμβρίου 1984 για τον καθορισμό, κατά την περίοδο εμπορίας 1984/85, του ποσοστού του ποσού της ενίσχυσης στην παραγωγή που μπορεί να παρακρατείται υπέρ των αναγνωρισμένων οργανώσεων παραγωγών ελαιολάδου ή ενώσεων των οργανώσεων αυτών  

Επίσημη Εφημερίδα αριθ. L 308 της 27/11/1984 σ. 0016 - 0016 Ισπανική ειδική έκδοση: Κεφάλαιο 03 τόμος 32 σ. 0201  Πορτογαλική ειδική έκδοση : Κεφάλαιο 03 τόμος 32 σ. 0201 

***** ΚΑΝΟΝΙΣΜΟΣ (ΕΟΚ) αριθ. 3301/84 ΤΟΥ ΣΥΜΒΟΥΛΙΟΥ  της 22ας Νοεμβρίου 1984  για τον καθορισμό, κατά την περίοδο εμπορίας 1984/85, του ποσοστού του ποσού της ενίσχυσης στην παραγωγή που μπορεί να παρακρατείται υπέρ των αναγνωρισμένων οργανώσεων παραγωγών ελαιολάδου ή ενώσεων των οργανώσεων αυτών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2260/84 (2), και ιδίως το άρθρο 20δ παράγραφος 1.  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  Εκτιμώντας:  ότι, σύμφωνα με το άρθρο 20δ παράγραφος 1 του κανονισμού (ΕΟΚ) αριθ. 136/66/ΕΟΚ, πρέπει να καθοριστεί το ποσό της ενίσχυσης στην παραγωγή που μπορεί να παρακρατείται υπέρ των αναγνωρισμένων οργανώσεων παραγωγών ελαιολάδου ή των ενώσεων των οργανώσεων αυτών, ώστε το ποσό που προκύπτει να χρησιμοποιείται για τη χρηματοδότηση των εξόδων που προκύπτουν από τις δραστηριότητες που αναφέρονται στο άρθρο 5 παράγραφος 3 και στο άρθρο 20γ του εν λόγω κανονισμού· ότι, λόγω των προβλεπόμενων εξόδων κατά τη διάρκεια της περιόδου 1984/85, πρέπει να καθοριστεί το ποσοστό αυτό σε επίπεδο που να επιτρέπει την κάλυψη των εξόδων αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1984/85, το ποσοστό του ποσού της ενίσχυσης στην παραγωγή που μπορεί να παρακρατηθεί δυνάμει του άρθρου 20δ παράγραφος 1 του κανονισμού αριθ. 136/66/ΕΟΚ υπέρ των οργανώσεων παραγωγών ελαιολάδου ή ενώσεων των οργανώσεων αυτών, που αναγνωρίζονται κατ' εφαρμογή του εν λόγω κανονισμού, καθορίζεται σε 2,1 %.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 208 της 3. 8. 1984, σ. 1.  (3) ΕΕ αριθ. C 266 της 5. 10. 1984, σ. 3.  (4) Γνώμη που διατυπώθηκε στις 16 Νοεμβρίου 1984 (δεν έχει ακόμη δημοσιευθεί στην Επίσημη Εφημερίδα).